காண வந்து அனைய சீயம் கணத்திடைக் கதிர்த்தது அம்மா!	128-1 'ஈது அவன் மகிழ்தலோடும், இரணியன் எரியின் பொங்கி, "சாதலை இல்லா என் முன் தருக்குறு மாயம் எல்லாம் போது, ஓர் கணத்தில் இன்னே போக்குவேன் போக்குவேன்" என்று ஓதினன், அண்ட கோளம் உடைந்திட உருத்துச் சொல்வான்.	128-2 'அப் புறத்து அளவு இல் கோடி அண்டங்கள் அனைத்து உள்ளாக, வெப்புறும் அனந்த கோடி வெள்ளம் என்று உரைப்பர், மேலாம் துப்புடைக் கனகன் சேனைத் தொகை; அவை அனைத்தும் செந் தீ